Pakohuone kirjaston tapaan

Tarina – miksi jäimme jumiin kirjastoon.

Siksi, että kirjaston ilkeä kummitus varasti kirjaston avaimen ja laittoi oven takalukkoon. Meillä on tunti aikaa selvittää sen jättämät vihjeet päästäksemme ulos. Mikäli emme onnistu, kummitus on uhannut laittaa meidät erilaisten kauhukirjojen sisälle.

Kummitus jätti meille neljä tehtävää, jotka meidän tulee ratkaista.

Tehtävä nro 1.

KIRJALLINEN RISTIKKO

Ratkaise oheinen ristikko annettujen vihjeiden avulla.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  | Timo Parvelan tyttöhahmo |
|  |  |  |  |  |  |  |  |  | -hattu ja Vilttitossu |
|  |  |  |  |  |  |  |  |  | Ryövärintytär – Astrid Lindgrenin kirjassa |
|  |  |  |  |  |  |  |  |  | Merja Jalon kirjoissa paljon näitä eläimiä |
|  |  |  |  |  |  |  |  |  | Räppääjä – Nopolan kirjojen hahmo |
|  |  |  |  |  |  |  |  |  | Harryn sukunimi |

Tummennetulle alueelle, keskelle ristikkoa tulee kirjan nimi.

Etsi tämä kirja hyllystä. Käytä apunasi verkkokirjastoa.

Kun löydät kirjan hyllystä, muista avata se.

Tehtävä nro 2.

MYSTEERIKIRJAT

Jokainen ryhmä ottaa itselleen mysteerikirjalapun. Alleviivatut sanat toimivat asiasanoina (asiasana on YSA:ssa [yleinen suomalainen asiasanasto] määritelty sana, jota kirjastot käyttävät kirjoja kuvaillessaan).

Käytä sanoista monikkomuotoa esim. jalokivien = jalokivet, linna = linnat

Syötä asiasanat Loisto-verkkokirjaston <https://loisto.verkkokirjasto.fi/web/arena>

 hakukenttään esim. jalokivet linnat. Siihen pitäisi tulla ehdolle yksi kirja. Etsi tämä kirja hyllystä.

Kirjassa on QR-koodi. Lue se QR-koodin lukijalla ja seuraa ohjeita.

Tehtävä nro 3.

VOIHAN ASIASANAT

Saatuasi tehtäväpaperin kirjastotädiltä – se on se kiltti, kummitus on se ilkeä –

tee tehtävä.

Apuna käytät YSAa <http://finto.fi/ysa/fi/>

Kirjoita tehtäväpaperissa olevat sanat sana kerrallaan hakukenttään, jolloin YSA kertoo oikean asiasanan. Kirjoita oikeat asiasanat virheellisten vierelle.

Oikeat asiasanat muodostavat viisikirjaimisen koodin, joka koostuu sanojen ensimmäisistä kirjaimista, esim. kpösn.

Sano kirjastonhoitajalle koodisana, niin saat kirjekuoren, jossa on tämä sama koodi.

Tehtävä nro 4.

LOPPURATKAISU

Kaikki ryhmät saivat koodia vastaavan kirjekuoren.

Kirjekuoren sisältä löytyi lappu, jossa on osa lausetta.

Laittakaa lauseenpätkät yhteen niin, että niistä muodostuu järkevä lause.

Ratkaiskaa viimeinen tehtävä yhdessä löytääksenne poispääsyn kirjastosta.